UNIUNEA NAŢIONALĂ A BAROURILOR DIN ROMÂNIA

***CONSILIUL UNIUNII***

**HOTĂRÂREA NR. 206**

***12 iunie 2025***

*În conformitate cu dispozițiile art. 65 lit. i) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare, precum și a prevederilor art. 37 din Statutul profesiei de avocat,* *adoptat prin Hotărârea Consiliului Uniunii Naționale a Barourilor din România (în continuare, „UNBR”) nr. 64/2011, cu modificările și completările ulterioare,*

*Având în vedere Regulamentul – cadru privind organizarea examenului de primire în profesia de avocat și admitere în cadrul Institutului Național pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice (în continuare, Regulamentul de examen), adoptat prin Hotărârea Consiliului UNBR nr. 57/27.03.2020 și modificat prin Hotărârea Consiliului UNBR nr. 210/10-11.12.2021, Hotărârea Consiliului UNBR nr. 351/08.06.2023 și Hotărârea Consiliului UNBR nr. 75/13.06.2024, adaptat conform Legii nr. 257/2024 pentru completarea art. 38 din Legea nr. 200/2004 privind recunoașterea diplomelor şi calificărilor profesionale pentru profesiile reglementate din România;*

*Ținând cont de Hotărârea Consiliului UNBR nr. 117/13-14.12.2024 și Hotărârea Consiliului UNBR nr. 179/21-22 martie 2025 privind ratificarea Deciziei Comisiei Permanente nr. 257/23 ianuarie 2025 privind organizarea examenului de primire în profesie - sesiunea aprilie 2025 și mandatarea Comisiei Permanente să îndeplinească atribuțiile Consiliului U.N.B.R. privind și celelalte aspecte legate de organizarea și validarea examenului;*

*Pe baza Raportului întocmit și susținut de Președintele Comisiei Naționale de Examen;*

*Analizând* *Decizia Comisiei Permanente nr. 316/15 mai 2025 privind validarea rezultatelor examenului de primire în profesia de avocat și admitere în cadrul Institutului National pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice - sesiunea aprilie 2025,*

***Consiliul U.N.B.R., în ședința din 12 iunie 2025,***

**HOTĂRĂŞTE:**

**Art. 1.** – Se ratifică Decizia Comisiei Permanente nr. 316/15 mai 2025 privind validarea rezultatelor examenului de primire în profesia de avocat și admitere în cadrul Institutului National pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice - sesiunea aprilie 2025.

**Art. 2** – Prezenta Hotărâre se publică pe website-ul [www.unbr.ro](http://www.unbr.ro) și se comunică către I.N.P.P.A., barouri și membrii Consiliului U.N.B.R..

**C O N S I L I U L U.N.B.R.**